D Dranssexualität oder dr Dranssexualismus isch noch dr ICD-10, dr „Internazionaale Klassifizierig vo Chrankäite“ vo dr Wältgsundhäitsorganisazioon (WHO), e Form vo dr Gschlächtsidentidäätsstöörig. Es git sä, wenn e Mensch körperlig äidütig zum männlige oder wiiblige Gschlächt ghöört, aber s Gfüül het, ass er zum andere Gschlächt wurd ghööre und vilmol brobiert, au körperlig däm Gschlächt so guet wie mööglig z gliiche.